NÁRODNÁ RADA SLOVENSKEJ REPUBLIKY

**VIII. volebné obdobie**

CRD-107/2022

**840a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov (tlač 840) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 875 zo 17. januára 2022 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov (tlač 840) na prerokovanie týmto výborom:

 **Ústavnoprávnemu výboru Národnej rady Slovenskej republiky,**

**Výboru Národnej rady Slovenskej republiky pre pôdohospodárstvo a životné prostredie a**

**Výboru Národnej rady Slovenskej republiky pre zdravotníctvo**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republikyuznesením č. 458 z 9. marca 2022 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami**.

Výbor Národnej rady Slovenskej republiky pre pôdohospodárstvo a životné prostredie uznesením č. 202 z 15. marca 2022 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre zdravotníctvo o predmetnom vládnom návrhu zákona **nerokoval**, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. V čl. I, 5. bode, § 6 ods. 5 písm. d) sa vypúšťajú slová „a zároveň sa vypúšťa poznámka pod čiarou k odkazu 8dab“ a vkladá sa veta „Poznámka pod čiarou k odkazu 8dab sa vypúšťa.“

*Odôvodnenie k bodu 1: Ide o legislatívno-technickú úpravu, zosúladenie textu so zaužívanou praxou.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I, 7. bode, § 6 ods. 7 sa vypúšťajú slová „a zároveň sa vypúšťa poznámka pod čiarou k odkazu 8dac“ a vkladá sa veta „Poznámka pod čiarou k odkazu 8dac sa vypúšťa.“

*Odôvodnenie k bodu 2: Ide o legislatívno-technickú úpravu, zosúladenie textu so zaužívanou praxou.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I, bode 8, § 6 ods. 12 písm. a) sa nad slovo „bezpečné“ vkladá odkaz „8d)“.

*Odôvodnenie k bodu 3: Ide o legislatívno-technickú úpravu, ktorou sa prostredníctvom odkazu č. 8d) na čl. 14 („Požiadavky na bezpečnosť potravín“) nariadenia (ES) 178/2002 o všeobecnom potravinovom práve, spresňuje, ktoré výrobky sú bezpečné; odkaz č. 8d) je už v zákone zavedený v platnom znení § 6 ods. 5 písm. a) zákona o potravinách. Pokiaľ ide o úpravu v nariadení (ES) 178/2002, podľa čl. 288 Zmluvy o fungovaní Európskej únie nariadenie Európskej únie má všeobecnú platnosť, je záväzné vo svojej celistvosti a je priamo uplatniteľné vo všetkých členských štátoch, a preto nie je potrebné ho prevziať do zákona.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I, 14. bode § 28 ods. 3 sa v úvodnej vete slová „f) a i)“ nahrádzajú slovami „f) až i)“.

*Odôvodnenie k bodu 4: Ide o legislatívno-technickú úpravu, precizovanie právneho textu, vzhľadom na navrhované znenie ustanovenia.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch zo spoločnej správy nasledovne:

 O bodoch 1 až 4 zo spoločnej správy hlasovať spoločne s návrhom gestorského výboru uvedené body **schváliť**.

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov (tlač 840) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov (tlač 840a) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 204 z 15. marca 2022.

 V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Jaroslav **K a r a h u t a,** v. r.

predseda výboru